《子周倡和贞素兄佳什见寄因次其韵》
元代·舒逊

涧谷深深图画开，依稀潭第等蓬莱。雨馀远岫青凝黛，水涨平池绿泼醅。

话旧西窗烧绛蜡，吟情东阁动寒梅。杜陵已喜千间庇，司马应怜四壁颓。

下榻每应高士至，抱琴时有故人来。采芝不独商山老，亦有韬光辅世材。

作者简介：明间徽州绩溪人，字士谦，号可庵。舒頔弟。有《搜括集》。